
Comisia pentru politică                economică, reformă şi privatizare

Bucureşti, Nr. 21/863/ 08.04.2003






R  A  P  O  R  T

asupra proiectului de Lege pentru aprobarea Ordonanţei de urgenţă a Guvernului nr.177/2001 privind unele măsuri de redresare financiară în vederea finalizării procesului de privatizare a Societăţii Comerciale RAFO S.A. Oneşti
 
În conformitate cu prevederile art. 89 şi 107  din Regulamentul Camerei Deputaţilor, Comisia pentru politică economică, reformă şi privatizare a fost sesizată spre dezbatere şi avizare în fond, în procedură de urgenţă, cu proiectul de Lege pentru aprobarea Ordonanţei  de urgenţă a Guvernului  nr.177/2001 privind unele măsuri de redresare financiară în vederea finalizării procesului de privatizare a Societăţii Comerciale RAFO S.A. Oneşti, trimis cu adresa nr. 712/ 28.01.2002.

La întocmirea prezentului raport, Comisia a avut în vedere:

1. Avizul nr.1385/20.12.2001 al Consiliului Legislativ; 

2. Avizul nr.19/12.06.2002 al Comisiei pentru buget, finanţe şi bănci.

Proiectul de Lege are ca obiect aprobarea Ordonanţei de urgenţă a Guvernului nr.177/2001 care stabileşte unele măsuri de redresare financiară în vederea finalizării procesului de privatizare a Societăţii Comerciale RAFO  S.A. Oneşti.

Prin trecerea la sectorul privat se estimează că S.C. RAFO S.A. Oneşti va beneficia de o nouă opţiune, bazată pe asigurarea de către investitor a capitalului de lucru şi investiţii tehnologice şi de  protecţia mediului în valoare de aproximativ 80.000.000 USD, creându-se premisele asigurării locurilor de muncă pentru salariaţii S.C. RAFO  S.A. Oneşti şi a societăţilor din zonă, devenind totodată un contribuabil care va achita importante sume de bani către bugetul statului.

Având în vedere cele de mai sus, pentru finalizarea privatizării S.C. RAFO S.A. Oneşti se prevede acordarea unor facilităţi societăţii, după cum urmează:

· stingerea prin conversia în acţiuni, care vor fi vândute investitorului strategic, a creanţelor bugetare ale Ministerul Finanţelor  Publice, exclusiv impozitul pe veniturile din salarii şi taxa pe valoarea adăugată suspendată în vamă, datorată şi neachitată care se eşalonează la plată conform prevederilor Ordonanţei Guvernului nr. 11/1996, şi a creanţelor deţinute de Ministerul Lucrărilor Publice, Transporturilor şi Locuinţei asupra societăţii, reprezentând taxa pentru constituirea Fondului special al drumurilor publice  în conformitate cu prevederile Legii nr.118/1996 privind constituirea şi utilizarea Fondului special al drumurilor publice, cu excepţia majorărilor de întârziere şi a penalităţilor de orice fel care se scutesc la plată, exigibile la data transferului de proprietate, conform certificatelor de obligaţii bugetare;

- scutirea societăţii de la plata majorărilor de întârziere şi a penalităţilor de orice fel, aferente obligaţiilor bugetare faţă de Ministerul Finanţelor  Publice, Ministerul Lucrărilor Publice, Transporturilor şi Locuinţei, exigibile la data transferului de proprietate.

Proiectul de Lege face parte din categoria legilor ordinare, potrivit prevederilor art. 74 alin.(2) din  Constituţie.

Potrivit prevederilor art. 60 din Regulamentul Camerei Deputaţilor, membrii Comisiei au examinat acest proiect de Lege, în şedinţa din data de 08.04.2003. 

La dezbaterea proiectului au participat ca invitaţi, în conformitate cu prevederile art.51 şi 52 din Regulamentul Camerei Deputaţilor, reprezentanţii:

1.Autorităţii pentru Privatizare şi Administrarea Participaţiilor Statului: domnul Ovidiu Tiberiu Muşetescu – ministru;

2. Ministerului Finanţelor Publice: doamna Roşu Gica- director general adjunct;

3. Ministerului Lucrărilor Publice, Transporturilor şi Locuinţei: doamna Popeangă Silvia – director general, doamna Nistor Corina – şef serviciu, doamna Popescu Eugenia – director general adjunct.

 La lucrările Comisiei au fost prezenţi 28 deputaţi, din totalul de 31 membri ai Comisiei.

 Proiectul de lege a fost primit de la Secretariatul General al Guvernului.

În urma dezbaterii, Comisia propune, cu 24 de voturi pentru, 4 voturi împotrivă şi nici o abţinere, admiterea cu modificări a proiectului de Lege pentru aprobarea Ordonanţei  de urgenţă a Guvernului  nr.177/2001 privind unele măsuri de redresare financiară în vederea finalizării procesului de privatizare a Societăţii Comerciale RAFO S. A. Oneşti. 

I. Amendamente admise

În urma examinării acestui proiect de lege,  Comisia pentru politică economică, reformă şi privatizare, propune ca acesta să fie supus, spre dezbatere şi adoptare în plenul Camerei Deputaţilor cu următoarele amendamente:
Nr.

crt.
                        Text iniţial


                     Text propus de Comisie

                   (autorul amendamentului)
             Motivarea 

             propunerii       

       amendamentelor

0
1
2
3

1. 
Articol unic. – Se aprobă Ordonanţa de urgenţă a  Guvernului nr.177/2001 privind unele măsuri de redresare financiară în vederea finalizării procesului de privatizare a Societăţii Comerciale RAFO S.A. Oneşti.
 Articol unic – Se aprobă Ordonanţa de urgenţă a  Guvernului nr.177/2001 privind unele măsuri de redresare financiară în vederea finalizării procesului de privatizare a Societăţii Comerciale “Rafo” - S.A. Oneşti, publicată în Monitorul Oficial al României, Partea I, nr.176 din 20 decembrie 2001, cu următoarea  modificăre:
Autor: Comisia pentru politică economică, reformă şi privatizare
Pentru respectarea normelor de tehnică legislativă.


Art.6. alin.(3)

“(3) Acţiunile emise de societate ca urmare a conversiilor, aparţinând creditorilor prevăzuţi la art. 3, se transferă către APAPS pe bază de protocol, în vederea vânzării acestora către investitorul strategic la un preţ pe acţiune rezultat din raportarea sumei cu titlu de plăţi suplimentare, prevăzută la cap. 9 din contractul de vânzare-cumpărare, la valoarea nominală a unei acţiuni.”


Alineatul (3) al articolului 6 se modifică şi va avea următorul cuprins:
“(3) Acţiunile emise de societate ca urmare a conversiilor, aparţinând creditorilor prevăzuţi la art. 3, se transferă către APAPS pe bază de protocol, în vederea vânzării acestora către investitorul strategic la un preţ pe acţiune rezultat din raportarea sumei cu titlu de plăţi suplimentare efectuate de către cumpărător pentru achiziţionarea acţiunilor în cauză, în conformitate cu capitolul 9 din contract, la numărul de acţiuni aferent conversiei în cauză.”

Autor: Comisia pentru buget, finanţe şi bănci

     Comisia pentru politică economică,       reformă şi privatizare 
Precizare necesară pentru claritatea textului.

PREŞEDINTE, 

      Dan Radu RUŞANU

                                      




SECRETAR,








          VIDA  Iuliu

Consilier parlamentar,   

C ă t r e,





 BIROUL PERMANENT AL





 CAMEREI DEPUTAŢILOR




Vă înaintăm, alăturat, RAPORTUL asupra proiectului de Lege pentru aprobarea Ordonanţei de urgenţă a Guvernului nr.177/2001 privind unele măsuri de redresare financiară în vederea finalizării procesului de privatizare a Societăţii Comerciale RAFO SA Oneşti,  trimis Comisiei, pentru examinare în fond,  cu adresa nr. 712 din  28 ianuarie 2002. 

 PREŞEDINTE,

                                                   Dan Radu RUŞANU

